Държавен вестник, бр. 94, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  94
Чл. 7. (1) При изпълнени фундаменти в 
„особени почви“, в т.ч. пропадащи, набъбващи, 
органични (с органични примеси, тинести, 
заторфени) и засолени почви, както и почви 
с изкуствен произход, се извършват постоянни 
инструментални наблюдения за слягането на 
фундаментите и въздействието му върху състоя-
нието на изгражданите сгради и съоръжения. 
След завършване на строителството данните 
от наблюденията се предават на възложителя 
(собственика), който продължава контролните 
измервания през време на експлоатацията, 
ако дотогава сляганията не са затихнали под 
допустимите по проекта. 
(2) Допустимите окончателни премествания 
(слягания) по ал. 1 се определят в съответ­
ствие с изискванията на табл. 5.1 и табл. 5.2 
от Норми за проектиране на плоско фунди­
ране, приложение към чл. 2, ал. 1 от Наредба 
№ 1 от 1996 г. или изискванията на БДС EN 
1997-1 и Национално приложение БДС EN 
1997-1/NA (БДС EN 1997-1/NA), включително 
техническите спецификации, в зависимост от 
категорията на строежа и прилаганата система 
за проектиране на строителни конструкции, 
съгласно Наредба № РД-02-20-19 от 2011 г. за 
проектиране на строителните конструкции на 
строежите чрез прилагане на европейската 
система за проектиране на строителни кон­
струкции (ДВ, бр. 2 от 2012 г.).
Ч А С Т  В Т О Р А
ИЗИСКВАНИЯ ЗА ИЗПЪЛНЕНИЕ, КОН­
ТРОЛ И ПРИЕМАНЕ НА ЗЕМНИ РАБОТИ 
И ЗЕМНИ СЪОРЪЖЕНИЯ
Г л а в а  п ъ р в а
ИЗИСКВАНИЯ КЪМ МАТЕРИА ЛИТЕ, 
СТРОИТЕЛНИТЕ ПРОДУКТИ И МЕХА­
НИЗАЦИЯТА
Чл. 8. (1) Материалите и строителните 
продукти, използвани при изпълнението на 
земни работи и земни съоръжения, трябва да 
отговарят по вид и качество на изискванията 
на проекта, на предвидените с инвестицион­
ния проект технически спецификации и на 
изискванията на действащите нормативни 
актове и документи. 
(2) Добиваните и произведени на обекта или 
доставяни строителни продукти се придружа­
ват от изискваните по Наредба № РД-02-20-1 
от 2015 г. документи, а когато материалите се 
добиват на обекта без допълнителна обработка, 
от протоколи на акредитирани лаборатории 
или други документи, доказващи тяхната 
годност за влагане в строителството при из­
вършване на земни работи и съответствието 
им с изискванията на инвестиционния проект, 
както и националните изисквания, когато 
такива са определени. 
(3) Взривните вещества и средствата за 
взривяване се придружават от документи 
съгласно приложение № 3 „Инструкция за 
контрол върху качеството на взривните ма­
териали“ от Правилника по безопасността 
на труда при взривните работи и Наредбата 
за съществените изисквания и оценяване на 
съответствието на взривните вещества за 
граждански цели, приета с Постановление 
№ 47 на Министерския съвет (ПМС) от 2016 г. 
(ДВ, бр. 23 от 2016 г.).
Чл. 9. (1) Материалите, доставяни или 
добивани и впоследствие използвани при 
изпълнението на земните работи, се класифи­
цират по отношение физико-механичните им 
характеристики в зависимост от приложената 
система за проектиране на строителни кон­
струкции съгласно приложение № 2. 
(2) Когато се изисква по договор, за ма­
териалите и строителните продукти по чл. 8 
се извършва входящ контрол за съответствие 
с проектните и нормативните изисквания.
(3) Не се допуска използването на матери­
али и строителни продукти без документи­
те, посочени в чл. 8, ал. 2, които определят 
показателите на техните характеристики и 
доказват тяхната годност за извършване на 
земните работи и съответствие с изискванията 
на инвестиционния проект и националните 
изисквания, когато такива са определени. 
(4) Транспортирането и съхранението на 
материалите и строителните продукти трябва 
да съответстват на изискванията на проекта, 
съответните стандартизационни документи и 
да отговарят и на указанията на производителя.
Чл. 10. (1) За изпълнение на земни работи 
и земни съоръжения се допускат само земе­
копни, разстилащи и уплътняващи машини:
1. които съответстват на изискванията, 
посочени в техническите им паспорти;
2. за които са налице документи, устано­
вяващи, че са спазени инструкциите на про­
изводителя за експлоатация, своевременно и 
качествено техническо обслужване и извърш­
ване на необходимите периодични прегледи 
и/или ремонтни работи, както и документи, 
доказващи техническата годност на машините;
3. които отговарят на изискванията на 
„Глава втора. Строителни машини и устрой­
ства“ на Наредба № 2 от 2004 г. 
(2) Не се допуска:
1. ползването на технически неизправни 
машини;
2. управляването на машините от непра­
воспособни лица;
3. използването на машини, работата на 
които влошава параметрите на околната 
среда (въздух, води, почви, растителност), 
предизвикват наднормен шум и/или оказват 
вибрационни и други вредни въздействия 
над допустимите норми върху операторите 
и близко разположените зони на обитаване 
от хора и представители на живата природа;